el el el el el el el el el el el el el el el el el el el el el en el el el el el el el en el en el el el el el el el el el zh el el el el el el el el el el el el el el el el el el el el el el el el el el el el el el el el el el en en en el el el el uk el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η ΦΚ Λοκομοτίβ Μόσχας (ρωσικά: ФK ЛokoMoTиB MockBa, προφέρεται: [ləkəmɐˈtʲif mɐˈskva]) είναι ποδοσφαιρικός σύλλογος της Ρωσίας από τη Μόσχα. Ιδρύθηκε το 1923 και αγωνίζεται στην ανώτερη κατηγορία (Πρέμιερ Λιγκ) του ρωσικού πρωταθλήματος.
Πολυμέσα σχετικά με την ομάδα
wikidata (π • σ • ε )
Έδρα της είναι το στάδιο «Λοκομοτίβ», χωρητικότητας 28.800 θεατών. Φορά ολοκόκκινες εμφανίσεις, έχει έμβλημα το ρωσικό αρχικό γράμμα «Л» και το παρατσούκλι της είναι «Лoko», δηλαδή Ατμομηχανή. Με το ίδιο όνομα στη Μόσχα υπάρχουν επίσης ομάδες μπάσκετ, βόλεϊ, ράγκμπι κλπ.
3.1 Εξέλιξη του εμβλήματος
Ο σύλλογος ιδρύθηκε το 1923 ως «Σύλλογος Οκτωβριανής Επανάστασης» (Kлyб OkTябpbckoй PeBoлюции). Το 1931 μετονομάστηκε σε «Καζάνκα» (MockoBcko-KaзaHckaя жeлeзHaя дopora) και το 1936 πήρε το τελικό της όνομα «Λοκομοτίβ». Κατά τη διάρκεια της σοβιετικής περιόδου η ομάδα αποτελούσε τμήμα του εθελοντικού αθλητικού οργανισμού «Λοκομοτίβ», που είχε παραρτήματα σε όλες τις μεγάλες πόλεις της Σοβιετικής Ένωσης. Στο σοβιετικό πρωτάθλημα δεν είχε ιδιαίτερες επιτυχίες, παρά μόνο μια δεύτερη θέση το 1959. Όμως, είχε κατακτήσει δυο φορές το Κύπελλο ΕΣΣΔ, το 1936 και το 1957.
Μετά την κατάρρευση της Σοβιετικής Ένωσης εντάχθηκε στην ανώτερη κατηγορία του ρωσικού πρωταθλήματος. Αρχικά, εθεωρείτο η πιο αδύναμη από τις ποδοσφαιρικές ομάδες της Μόσχας, στις οποίες περιλαμβάνονταν σύλλογοι, όπως: η ΤΣΣΚΑ, η Ντιναμό, η Σπαρτάκ και η Τορπέντο. Όμως, με την προσπάθεια και την επιμονή του προπονητή Γιούρι Σεμίν και του προέδρου Βαλερί Φιλάτοφ, η ομάδα έγινε πρωταγωνίστρια. Κατέκτησε τρεις φορές το Πρωτάθλημα (2002, 2004, 2017/18). Επίσης, τέσσερις φορές τερμάτισε δεύτερη (1995, 1999, 2000 και 2001) και άλλες τόσες στην τρίτη θέση (1994, 1998, 2005 και 2006). Επίσης, κατέκτησε 8 φορές το Κύπελλο (1996, 1997, 2000, 2001, 2007, 2015, 2017 και 2019) και δυο φορές το Σούπερ Καπ (2003, 2005).
Παράλληλα, είχε επιτυχημένες πορείες στις ευρωπαϊκές διοργανώσεις που συμμετείχε. Έφτασε δυο συνεχόμενες σεζόν ως τα ημιτελικά του Κυπέλλου Κυπελλούχων: 1997-98 και 1998-99. Επίσης, είχε αξιοσημείωτη παρουσία στο Τσάμπιονς Λιγκ. Την περίοδο 2002-03 προκρίθηκε στη δεύτερη φάση των ομίλων (16 ομάδες) και το 2004 έφτασε ως τα προημιτελικά, για να αποκλειστεί από τη Μονακό με το εκτός έδρας γκολ.
Το 2002 χτίστηκε το νέο στάδιο, το οποίο θεωρείται από τα πιο μοντέρνα και άνετα της ανατολικής Ευρώπης. Η συνεχόμενη προσπάθεια και οι επιτυχίες του συλλόγου προσέλκυσαν περισσότερους φιλάθλους και η Λοκομοτίβ συχνά συγκεντρώνει τους περισσότερους θεατές από κάθε άλλο μοσχοβίτικο σωματείο.
Πρωταθλήτρια (3): 2002, 2004, 2018
Κυπελλούχος (9): 1996, 1997, 2000, 2001, 2007, 2015, 2017, 2019, 2021
Νικήτρια (3): 2003, 2005, 2019
Κυπελλούχος (2): 1936, 1957
Νικήτρια (5): 1974, 1976, 1979, 1983, 1987
Το έμβλημα του συλλόγου έχει εξελιχθεί με την πάροδο του χρόνου.[1]
↑ championat.com БpeHдиHroBoe areHTcTBo пpoBeлo peBиTaлизaцию бpeHдa ФK "ЛokoMoTиB"
Στο λήμμα αυτό έχει ενσωματωθεί κείμενο από το λήμμα FC Lokomotiv Moscow της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).